Príloha č. 12 – ďalšie údaje

Všetky doteraz  vydané cenné papiere:

 ISIN:                       CS0009020359
Druh:                        akcia kmeňová
Forma:                       na meno
Podoba:                     zaknihované
Počet:                        4785
Menovitá hodnota:   1000 Sk/akcia 

Opis práv akcionára spojených s vydanými cennými papiermi:
/§ 20 odst. 7. písm. b/- doplnenie/

1/ Práva a povinnosti akcionára ustanovujú právne predpisy a tieto stanovy. Akcionárom      spoločnosti  môže byť právnická alebo fyzická osoba.

2/ Vlastníctvo akcií zakladá právo akcionárov zúčastňovať sa na riadení spoločnosti. Toto právo uplatňujú zásadne na valnom zhromaždení, pričom musia rešpektovať organizačné opatrenia platné pre konanie valného zhromaždenia. Na valnom zhromaždení môže akcionár požadovať vysvetlenie, podávať návrhy k prerokúvanému programu a hlasovať.

3/ Akcionár môže vykonávať svoje práva na valnom zhromaždení prostredníctvo fyzickej osoby – splnomocnenca. Splnomocnenec musí byť k účasti na valnom zhromaždení splnomocnený písomným plnomocenstvo, obsahujúcim názov a sídlo právnickej osoby alebo meno a bydlisko fyzickej osoby  tak akcionára ako aj splnomocnenca, počet a menovitú hodnotu akcií, ktoré ho oprávňujú k hlasovaniu a úradne overený podpis akcionára. Ak sa akcionár, ktorý vydal splnomocnenie zúčastní valného zhromaždenia, jeho splnomocnenie sa stane neúčinným.

4/ Hlasovacie právo patriace akcionárovi sa riadi menovitou hodnotou jeho akcií, pričom na každú akciu pripadá jeden hlas.

5/ Akcionár má právo na podiel zo zisku spoločnosti /dividendu/, ktorý valné zhromaždenie určilo na rozdelenie. Akcionár nie je povinný vrátiť spoločnosti dividendu prijatú dobromyseľne.

6/ Akcionár po dobu trvania spoločnosti, ani v prípade jej zrušenia, nie je oprávnený požadovať vrátenie svojich majetkových vkladov, ale má nárok na podiel na likvidačnom zostatku v prípade likvidácie spoločnosti. 

                                                                  

Informácie o činnosti valného zhromaždenia, jeho právomociach
§20 odst. 6. písm.e/ - doplnenie/

1/ Valné zhromaždenie je najvyšším orgánom spoločnosti.
Do jeho pôsobnosti patrí
A/ zmena stanov
B/ rozhodnutie o zvýšení a znížení základného imania, o poverení predstavenstva zvýšiť základné imanie podľa § 210 Obchodného zákonníka a vydanie dlhopisov
C/ voľba a odvolania členov predstavenstva a dozornej rady s výnimkou členov dozornej rady volených a odvolávaných podľa § 200
D/ schválenie riadnej, mimoriadnej alebo konsolidovanej účtovnej závierky, rozhodnutie o rozdelení zisku alebo úhrade strát a určení tantiém
E/ rozhodnutie o premene akcií vydaných ako listinné cenné papiere na zaknihované cenné papiere a naopak
F/ rozhodnutie o zrušení spoločnosti a o zmene právnej formy spoločnosti
G/ rozhodnutie o skončení obchodovania s akciami spoločnosti na burze a rozhodnutie o tom, že spoločnosť prestala byť verejnou akciovou spoločnosťou
H/ schvaľovanie pravidiel odmeňovanie členov orgánov spoločnosti, ak stanovy neurčia, že pravidlá odmeňovania schvaľuje dozorná rada
I/ vymenovanie a odvolanie likvidátora
J/ rozhodnutie o ďalších otázkach, ktoré zákon alebo stanovy zahrňajú do pôsobnosti valného zhromaždenia

2/ Valné zhromaždenie sa skladá zo všetkých na ňom prítomných akcionárov . Rokovania valného zhromaždenia sa zúčastňujú členovia predstavenstva, dozornej rady a auditori. 
3/ Predstavenstvo je povinné zvolať riadne valné zhromaždenie v lehote do 30.6. nasledujúceho roka.
4/ Ak to vyžadujú záujmy spoločnosti a v prípadoch ustanovených právnym predpisom možno zvolať mimoriadne valné zhromaždenie. Mimoriadne valné zhromaždenie zvolá predstavenstvo najmä vtedy, ak:
a/ sa na tom uznesie predchádzajúce valné zhromaždenie
b/ požiadajú o to akcionári, ktorí majú akcie, ktorých menovitá hodnota predstavuje aspoň 5 % základného imania, doporučeným listom s uvedením dôvodu a účelu
c/ spoločnosť utrpela stratu vo výške 1/3 základného imania alebo to možno predpokladať
d/ spoločnosť je prvotne platobne neschopná viac ako tri mesiace

5/ V prípade zvolania mimoriadneho valného zhromaždenia podľa bodu 4/ písm. b/ tohto článku, predstavenstvo zvolá valné zhromaždenie tak, aby sa konalo najneskôr do 40 dní od doručenia žiadosti o jeho zvolanie

6/ Predstavenstvo zvoláva valné zhromaždenie písomnou pozvánkou. Písomnú pozvánku zasiela akcionárom vlastniacim akcie na meno, a to najmenej 30 dní vopred  na adresu sídla alebo bydliska akcionára uvedenú v zozname akcionárov. Pozvánka na valné zhromaždenie musí obsahovať všetky náležitosti ustanovené právnymi predpismi.

7/ Valné zhromaždenie rozhoduje hlasovaním na výzvu  predsedu valného zhromaždenia. Počet hlasov akcionára sa spravuje počtom akcií akcionára. Každá jedna akcia predstavuje pri hlasovaní na valnom zhromaždení jeden hlas.

8/ Valné zhromaždenie rozhoduje väčšinou hlasov prítomných akcionárov. Na rozhodnutie o zmene práv spojených s niektorým druhom  akcií, o obmedzení prevoditeľnosti akcií na meno, zmene stanov, zvýšení alebo znížení základného imania, poverení predstavenstva na zvýšenie základného imania, vydanie prioritných dlhopisov alebo vymeniteľných dlhopisov, zrušení spoločnosti, zmene právnej formy, skončení obchodovania na burze s akciami spoločnosti na trhu  sa vyžaduje dvojtretinová väčšina prítomných hlasov. V ostatných záležitostiach rozhoduje valné zhromaždenie prostou väčšinou prítomných hlasov.

Predstavenstvo 
/ § 20 odst. 6.písm.f/ - doplnenie/

1/  Predstavenstvo je štatutárnym orgánom spoločnosti. Je oprávnené konať v mene spoločnosti vo všetkých veciach a zastupuje spoločnosť voči tretím osobám,  pred súdom a pred inými orgánmi. Predstavenstvo riadi činnosť spoločnosti a rozhoduje o všetkých záležitostiach spoločnosti, pokiaľ nie sú právnymi predpismi a týmito stanovami vyhradené do pôsobnosti iných orgánov spoločnosti, najmä
a/ vykonáva obchodné vedenie spoločnosti a zabezpečuje všetky jej prevádzkové a organizačné záležitosti
b/ vykonáva zamestnávateľské práva
c/ zvoláva valné zhromaždenie
d/ vykonáva uznesenie valného zhromaždenia
e/ rozhoduje o použití rezervného fondu
f/ zabezpečuje vedenie predpísaného účtovníctva a inej evidencie, obchodných kníh a ostatných dokladov spoločnosti
g/ predkladá valnému zhromaždeniu na schválenie
-	návrhy stanov
-	návrhy na zvýšenie a zníženie základného imania a vydanie dlhopisov
-	ročnú účtovnú závierku, návrh na rozdelenie vytvoreného zisku vrátane určenia výšky a spôsobu vyplatenia dividend a tantiém 
-	návrh na zrušenie spoločnosti     
h/ menuje a odvoláva riaditeľa akciovej spoločnosti, zabezpečuje všetky činnosti určené právnymi predpismi
Predstavenstvo je povinné pri predložení týchto informácii zabezpečiť zachovanie obchodného tajomstva a zamedziť úniku informácii a skutočností, ktorých prezradením by mohla spoločnosti vzniknúť škoda. 

2/ Predstavenstvo spoločnosti má troch členov.
     Ing. Karol Doliňák – predseda predstavenstva, Jozefína Gožová – člen predstavenstva, Dušan      Gožo – člen predstavenstva.

3/ Členov predstavenstva volí a odvoláva valné zhromaždenie. Funkčné obdobie členov predstavenstva je päť rokov.

4/ Predstavenstvo zvoláva a vedie predseda alebo ním poverený člen predstavenstva podľa potreby, najmenej 4-krát za rok. Rokovania predstavenstva sa môže zúčastniť člen dozornej rady.

Vyhlásenie predstavenstva

Členovia predstavenstva STP a.s. Michalovce
Ing. Karol Doliňák – predseda, p. Gožová Jozefína  - člen, Gožo  Dušan – člen vyhlasujú, že  podľa ich najlepších znalosti poskytuje priebežná účtovná závierka vypracovaná v súlade s osobitnými predpismi pravdivý a verný obraz aktív, pasív, finančnej situácií a hospodárskeho výsledku STP a.s. Michalovce za I. polrok 2008.

                                                                                     Ing. Karol Doliňák
                                                                                 Predseda predstavenstva